<classify> THERESIA GASPER DAR ES SALAAM MABEKI hatari wa Yanga, Juma Abdul na Andrew VincentDante, wamesema watahakikisha wanakuwa makini kuwadhibiti washambuliaji hatari wa Simba, wakati wa mchezo wao wa LigiKuu Tanzania Bara, unaotarajiwa kuchezwa Jumapili hii Uwanja wa Taifa Dar esSalaam. Miongoni mwa nyota wa kutumainiwa wa Simba wakati huu nimshambuliaji Meddie Kagere, John Bocco na kiungo mshambuliaji Luis Miquissone. Timu hizo zitashuka dimbani zikiwa na kumbukumbu ya kutoka sare ya mabao 2-2, katika mchezo wa mzungukowa kwanza uliochezwa Januari 4 mwaka huu katika dimbani hapo. Wakizungumza kwa nyakati tofauto baada ya kumalizika kwamchezo wao na Mbao juzi ambao Yanga ilishinda mabao 2-0, Abdul alisema wamefanyamaandalizi ya kutosha kuelekea mchezo huo ambao kwa kawaida uvuta hisia za watuwengi. Mechi hizi zinakuwa na ushindani mkubwa kutokana nahistoria yake, kila mmoja amejiandaa kuhakikisha anaipatia timu yake matokeo mzuriili iweze kutoka kifua mbele, alisema. Alisema Simba kuna wachezaji wazuri lakini na wao wapovizuri na majukumu yake kama beki ni kuwadhibitiwashambuliaji wa timu pinzani wasilete madhara langoni mwao. Kwa upande wa Dante alisema endapo atapata nafasi yakucheza katika mchezo huo basi atahakikisha anafanya vizuri kwa kuhakikishawapinzani wao hawapati bao. Mchezo huo mara nyingi unakuwa mgumu lakini kwa upande wetu tunaendelea na maandalizi ambayo tunaamini yatatufanya tupate matokeomazuri mbele ya Simba, alisema.  <topic>: MICHEZO 